Document ID: 31987R3997

Komisijos reglamentas (EEB) Nr. 3997/87
1987 m. gruodžio 23 d.
iš dalies keičiantis Reglamentą (EEB) Nr. 2358/71 dėl bendro sėklos rinkos organizavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su pakeitimais, padarytais Reglamentu (EEB) Nr. 3985/87 [2], ypač į jo 15 straipsnį,
kadangi Tarybos reglamente (EEB) Nr. 2658/87 nustatyta nuo 1988 m. sausio 1 d. galiojanti suderinta sistema pagrįsta Kombinuotoji prekių nomenklatūra atitinka ir Bendrojo muitų tarifo, ir Bendrijos užsienio prekybos statistikai skirtos prekių nomenklatūros reikalavimus;
kadangi dėl to Tarybos reglamente (EEB) Nr. 2358/71 [3] su paskutiniais pakeitimais, padarytais Reglamentu (EEB) Nr. 3768/85 [4], pateiktus prekių aprašymus ir tarifų subpozicijų numerius būtina išreikšti kombinuotosios nomenklatūros terminais; kadangi dėl šio derinimo būtina keisti turinį,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2358/71 keičiamas taip:
1) 1 straipsnis pakeičiamas taip:
"1 straipsnis
Nustatomas bendras sėklų rinkos organizavimas, kuris apima šiuos produktus:
KN kodas | Prekės aprašymas |
07129011 | Sėjai skirti cukrinių kukurūzų hibridai |
07131011 | Sėjai skirti žirniai (Pisum arvense (L.)) |
07131019 | Kiti sėjai skirti žirniai (Pisum sativum) |
07132010 | Sėjai skirti dvispalviai raženiai |
07133110 | Sėjai skirtos Vigna mungo (L.) Hepper arba Vigna radiata (L.) Wilczek veislių pupelės |
07133210 | Sėjai skirtos mažosios raudonosios (Adzuki) pupelės (Phaseolus arba Vigna angularis) |
07133310 | Sėjai skirtos paprastosios pupelės, įskaitant daržines pupeles (Phaseolus vulgaris): |
07133910 | Kitos sėjai skirtos pupelės |
07134010 | Sėjai skirti lęšiai |
07135010 | Sėjai skirtos stambiasėklės pupos (Vicia faba var. major) ir smulkiasėklės pupos (Vicia faba var. equina, Vicia faba var. minor) |
07139010 | Kitos sėjai skirtos džiovintos ankštinės daržovės |
10019010 | Sėjai skirti kviečiai spelta |
ex100510 | Sėjai skirti kukurūzų hibridai |
10061010 | Sėjai skirti ryžiai su luobelėmis (žaliaviniai arba neapdoroti): |
10070010 | Sėjai skirti grūdinio sorgo hibridai |
12010010 | Sėjai skirtos sojos pupelės, skaldytos arba neskaldytos |
12021010 | Sėjai skirti žemės riešutai (arachiai), neskrudinti ir kitu būdu neapdoroti, negliaudyti |
12040010 | Sėjai skirti linų sėmenys, skaldyti arba neskaldyti |
12050010 | Sėjai skirtos rapsų arba rapsukų sėklos, skaldytos arba neskaldytos |
12060010 | Sėjai skirtos saulėgrąžų sėklos, skaldytos arba neskaldytos |
ex1207 | Kitos sėjai skirtos aliejinių kultūrų sėklos ir vaisiai, skaldyti arba neskaldyti |
1209 | Sėklos, vaisiai ir sporos, tinkamos sėti" |
2) Priedas pakeičiamas šio reglamento priedu.
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 23 d.

Labels: 3
6